# Sylabus z predmetu: **Jazyk v médiách – syntax (1ISMKm/JMSYN/22)**

**Vyučujúca:** Mgr. Veronika Gregová, PhD.

**Študijný odbor:** mediálne a komunikačné štúdiá

**Študijný program:** mediálne štúdiá

# **Ročník:** 2./Bc.

**Semester:** letný

**Akademický rok:** 2025/2026

**Typ predmetu:** povinný

**Spôsob ukončenia:** priebežné hodnotenie

**Počet kreditov:** 4

**Rozsah výučby predmetu:** prednáška + seminár, 1 + 2 hod. týždenne

### **PROGRAM PREDNÁŠOK A SEMINÁROV:**

**1. Úvod do syntaxe. Vybrané problémy syntagmatiky.** Typy syntagiem a spôsoby vyjadrenia syntagmatického vzťahu. Kolokabilita.

**2. – 4. Vybrané problémy vetnočlenskej syntaxe. Centrum a periféria vety.**

**A)** Rozčlenenosť a nerozčlenenosť gramatického jadra. Dvojčlenné a jednočlenné vety. Jednočlenné vety a ich komunikačno-pragmatické funkcie.

**B)** Objekt a adverbiále z valenčného hľadiska. Sémantická klasifikácia adverbiálií.

**C)** Atribút a problematika zloženej mennej skupiny.

**5. Vybrané otázky syntaxe polovetných konštrukcií.**

Vymedzenie a klasifikácia polovetných konštrukcií (PK). Funkčný aspekt PK pri výstavbe textu. Syntaktické štylémy na odstupňovanie hustoty vetnej stavby.

**6. – 7. Vybrané problémy súvetnej syntaxe.**

Sémanticko-pragmatické vzťahy pri parataktických a hypotaktických súvetiach. Zložené súvetie a výstavba textu. Funkčno-štylistická charakteristika súvetí. Syntaktická charakteristika ako indikátor štýlu a žánru.

**8. Z problematiky príznakových a expresívnych syntaktických konštrukcií.**

Procesy vyčleňovania (parcelácie) a pričleňovania (kompletácie) – príznakovo zapojené vetné členy. Problematika elipsy. Funkcia elipsy v texte. Klasifikácia elíps. Problematika parentézy. Kritériá klasifikácie parentéz. Parentézy a kvázivedľajšie vety.

**9. Modálna stavba viet.**

Modálne typy viet v slovenčine. Postojová, istotná a voluntatívna modálnosť. Veta a výpoveď. Modálnosť a komunikačné funkcia výpovede. Vzťah komunikačných funkcií a modálnych typov viet. Priame, primárne a sekundárne vyjadrovanie zámeru.

**10. Syntax hovoreného prejavu.**

Písaný a hovorený prejav. Špecifiká syntaxe hovoreného prejavu. Analýza syntakticko-štylistických vlastností viet v akusticko-auditívnom type komunikácie.

**11.** **Aktuálne členenie výpovede.**

Prostriedky aktuálneho členenia výpovede. Metódy aktuálneho členenia výpovede. Slovosled slovenskej vety. Slovosled enklitík v slovenčine. Problematika tematických postupností v texte.

**12. Záverečný test.**

**13. Prezentácia seminárnych prác.**

**LITERATÚRA:**

* FINDRA, J.: *Štylistika slovenčiny.* Martin: Osveta 2004 alebo *Štylistika súčasnej slovenčiny.* Martin: Osveta 2013 (kapitola *Syntaktické štylémy*).
* GREPL, M. a P. KARLÍK, 1998. Skladba češtiny. Olomouc: Votobia.
* HOFFMANNOVÁ, J., J. HOMOLÁČ a K. MRÁZKOVÁ, (eds.), 2019. Syntax mluvené češtiny. Praha: Academia.
* **IVANOVÁ, M., 2016. Syntax slovenského jazyka. 2., upr. a dopl. vyd. Prešov: Vydavateľstvo PU.**
* MÜLLEROVÁ, O., 1994. Mluvený text a jeho syntaktická výstavba. Praha: Academia.
* **NIŽNÍKOVÁ, J., 1994. Praktická príručka slovenskej skladby. Prešov: Slovacontact.**
* ORAVEC, J. a E. BAJZÍKOVÁ, 1986. Súčasný slovenský spisovný jazyk. Syntax. Bratislava: SPN.
* **STANKOVÁ, M., 2021. Základy morfológie, syntaxe a lexikológie pre žurnalistov – vybrané javy a príklady zo slovenských médií. Bratislava: Univerzita Komenského v Bratislave.**

**PODMIENKY NA ÚSPEŠNÉ ABSOLVOVANIE PREDMETU:**

**1.** **Aktívna účasť** na seminároch (povolené **max. 3 absencie**, pri väčšom počte absencií bude študent hodnotený známkou FX bez možnosti náhradného plnenia povinností).

**2. Adekvátna príprava** na semináre: teoretická príprava na základe prednášky a odporúčanej literatúry + vypracovanie prípadných domácich zadaní podľa inštrukcií vyučujúcej. (V prípade nesplnenia týchto podmienok bude študentovi udelená absencia.)

**3.** Úspešné absolvovanie **záverečného testu** (v 12. týždni semestra). Test bude pozostávať z teoretických i praktických úloh viažucich sa na prebraté učivo.

**4.** Vypracovanie **seminárnej práce vo dvojiciach** (jedna trojica) **+ prezentácia**.

**Na úspešné absolvovanie predmetu treba z testu aj seminárnej práce získať min. 50%.**

**HODNOTIACA STUPNICA:**

**A**  100,00 – 90,00 %

**B**  89,99 – 80,00 %

**C**  79,99 – 70,00 %

**D**  69,99 – 60,00 %

**E**  59,99 – 50,00 %

**Fx**  49,99 % a menej %

**TÉMY SEMINÁRNYCH PRÁC A ZÁKLADNÉ POKYNY K SPRACOVANIU:**

(po dve dvojice, jedna trojica na tému)

**a)** **Syntaktická analýza titulkov:**

- v bulvárnych a mienkotvorných denníkoch,

- v tlačených a online periodikách.

Porovnanie 20 dvojíc titulkov ideálne k rovnakej téme, ale nie je to nevyhnutné v rámci celej vzorky (**členitosť viet, modálnosť viet, uplatnené vetné členy** – podiel na subjektívnosti/objektívnosti, nocionálnosti/expresívnosti a iných kvalitatívnych aspektoch výpovede).

**b)** **Porovnanie 2 žánrovo odlišných mediálnych textov primárne z hľadiska vetnej, polovetnej a súvetnej syntaxe** (v súvislosti s uplatneným slohovým postupom).

**c)** Prepis a **syntaktická analýza ústneho mediálneho prejavu** – interview alebo diskusia (rozsah prepisu písaného v replikách približne 2-3 A4, taký úryvok, aby ponúkol dostatok materiálu na rozbor). **Demonštrácia syntaktických vlastností hovoreného prejavu.** (Na prepis je možné použiť nástroje AI, pričom vernosť prepisu je potrebné overiť.)

Študenti vo dvojici/skupine analyzujú podľa zadania vybraný mediálny materiál na základe odbornej literatúry (syntaktickej, štylistickej, orientovanej na mediálne žánre a pod. podľa konkrétnej témy), materiál podrobia vlastnej analýze a interpretácii. Stručné teoretické východiská analýzy, samotnú analýzu a závery spracujú vo forme prezentácie a v poslednom týždni semestra svoje zistenia odprezentujú (prejav má byť vopred pripravený, avšak nie čítaný). Prípadné otázky kolegov a vyučujúcej zodpovedajú v diskusii.

**Analyzovaný materiál je potrebné zaslať vyučujúcej najneskôr v 11. týždni semestra.**

**Zneužitie nástrojov AI pri vlastnom koncipovaní seminárnej práce bude považované za podvádzanie a hodnotené známkou FX.**